હિન્દુસ્તાન વેપાર નિવેશ નામની કંપનીએ ગુજરાતના અનેક વિસ્તારોમાં HVNની બ્રાન્ચો શરૂ કરી કરોડોનું કૌભાંડ આચર્યું હોવાનું બહાર આવ્યું છે. ગાંધીનગર ખાતે સીઆઈડી ક્રાઈમમાં આ મામલે ગુનો દાખલ કરાતાં રાજ્યભરની બ્રાન્ચોમાં તપાસ માટે દરોડા પાડવામાં આવ્યા છે. જેમાં મોડાસાના મેઘરજ રોડ ખાતે પણ HVNની બ્રાન્ચમાં સીઆઈડી ક્રાઈમની ટીમે છાપો મારી ઝીણવટભરીતપાસ હાથ ધરી હતી. તપાસ અધિકારીઓએ મોડાસાની બ્રાન્ચમાંથી હિસાબોના ચોપડા તેમજ સીપીયુ કબ્જે કરી તપાસનો દોર આરંભ્યો છે. જો કે આ કંપનીમાં રોકાણ કરનાર અનેક લોકોની મૂડી સલવાઈ જતાં રોકાણકારોની હાલત કફોડી બની છે.